Olumeggana olw’omutendera ogw’okubiri mu Program Entanda ya Buganda eweerezebwa ku cbs fm 88.8 ne ku youtube cbsfm ug official lwakomekkerezeddwa ng’abamrgganyi 13 baawanduse.
27 bebeesozze olumeggana olw’omutendera ogw’okusatu. “Quarter finals”.
Mu lumeggana lwa nga 23.11.2022, Abamegganyi Kamulali Mugambe eyafunye obugoba 30 ne Muwawu Mike eyafunye obugoba 1 baayiseewo, ate Nattabi Florence eyafunye obugoba 7 yawanduse.
Bino bye bibuuzo ebyabuuziddwa;
1. District ssatu ezisangibwa mu ssaza Kyaggwe – Mulimu Bbiri zokka, Mukono ne Buyikwe.
2. Ennyiriri zetuyita ezeetuukira oba ennangira ziba nakakwate ki n’omukulu w’ekika?, Ziba zifaananya obujjaja n’omukulu w’ekika.
3. Ekyokuyiga ekiri mu lugero luno, Ebyama ebikulungutanye byebizaala ensobi – Tusaana tukkaanye nga nebannaffe okwewala ensobi.
4. Enkumi ttaano mu lusanvu mu ssatu – 5703
5. Omwaka ogujja 2023, ekisaakaate kya Nnaabagereka kigenda kubeera mu ssomero ki – Muzza High School Mukono.
6. Ebigambo ebisaziddwako omusittale bisikize ekigambo kimu, Yaleese eddiba eritali ggwale – Yaleese ekkope.
7. Lwaki omwana wa muwala wo aba mukodomi wo? – Kubanga omwana oyo asobola okusikira mukoddomi wo.
8. Omugaso gumu ogw’okubikka ekiggya – Okukuuma obumu wakati w’abalamu n’abagenzi.
9. Ekyokuyiga ekiri mu lugero, eyalumanyanga yaluggya ku mwandu – Tuyigiramu okuggya bannaffe abali mu buzibu.
10. Lambulula ennukuta zino ozikolemu ekigambo -BBS – Buganda Broadcasting Services.
11. Tereeza Sentensi ekuweereddwa mu lulimi oluganda olutuufu- Kiwanuka ameze ekiwalaata – Kiwanuka akutuse ekiwalaata.
12. Olumu ku nnaku enkulu ezikuzibwa mu Uganda lwe lwa 16 February, tuba tujjukira ki? – Archbishop Janan Luwum Day.
13. Kabaka bwaba atikkirwa e Buddo Nnaggalabi waliwo Omutaka amusiba olukwazi ku mukono, yaani? – Omutaka Kajubi.
14. Kyabadde kissa kinegula, tuba tutegeeza ki? – Kiba kyabadde kyakinyumu nnyo.
15. Obubonero busatu obw’obulwadde bwa Ebola – Okuddukana omusaayi, okusesema omusaayi n’okukuma omuliro.
16. Olugero luno lutuyigiriza ki? Nnamaka abirye afa enjala – Okukakasa nti ekimu ky’okola okutuukiriza bulungi n’olyoka ogenda ku kirala.
17. Omubala gw’ekibiina ky’Olulimi oluganda – Olulimi ly’eggwanga.
18. Waliwo ekika ky’enva ekiriibwa ng’enva ezabulijjo era nga ziriibwa ng’enva endiirwa – Doodo.
19. Tereeza ssentensi, Nnaalongo Nakato azze n’omwana wa Kigongo – Nnaayimbabuna.
20. Abaganda bawanuuza nti enjuba erya, erya ki? – Biwata.
21. Omuganda bwayambalira olugoye ku bikukujju alina bwataputa ensonga eyo – Aba agenda kufuna olulala.
22. Kizira okwetungira olugoye ku mubiri, kiki ekiwanuuzibwa ku nsonga eyo – Oyavuwala.
23. Olugero, Ebitimba ebingi – byebitta ensolo.
24. Ennyama Kabaka gyagabula nga njokye eweebwa linnya ki? – Misito.
25. Akalombolombo kamu akakulu ennyo ku balongo – Kubamala.
26. Kabaka wa Buganda eyatuumya ettaka ku kibuga n’afunamu olusozi.- Ssekabaka Ssuuna I
27. Ekisoko: Okuwunya ku gwa ddyo kitegeeza ki.- Kulya mmere.
28. Tetugamba nti Kabaka yeebase tugamba tutya? – Kabaka awummulako.
29. Omulangira Lumansi teyalya Bwakabaka, yazaala omulangira eyafuuka Kabaka, ani? – Ssekabaka Ttembo.
30. Abaganda bawanuuza ki ku bantu abayasaayasa ebintu – Baba baayasa obuyumba bwa bbumbuzi.
31. Omusajja gwebayita entakulamanda yaaba atya? – Yooyo awakula entalo.
32. Olugero: Eddiba ly’empalakitale – Balireeza maviivi.
33. Awaziikiddwa omuntu eyeetuze baseeteezaawo, nebasimba wo ki? – Basimbawo olumuli.
34. Ssekabaka Mulondo ali Bulondo, bwotayitayo otyo oyitayo otya? – Mityebiri.
35. Lubaale Mirimu alina ebiggwa bibiri ku kyalo Ndejje, mbuulira amasaza kwebiri? – Bulemeezi ne Kyaddondo.
36. Akanwe akatini akakulira ku kiwagu ky’ettooke kaweebwa linnya ki? – Nnammere.
37. Ku mawulire aga 88.8, president Brosonalo owa Brazil yayogeddwako nga yeemulugunya, yemulugunya ku ki? – Yakkiriza nti yawangulwa mu kalulu kyokka ate kati azzeemu okwemulugunya nti mwalimu okubbira.
38. Emmese zikola kikolwa ki Abaganda nebakitaputa nti ziba zibika? – Bweziba zikeketa ebigere.
39. Mu lulimi oludda ku biwuka mulimu ekigambo Nnakirembeka, baba bategeeza ki? – Byebiwuka ebingi ebikuŋŋaanira ku kintu ekimu.
40. Ekisoko: Oluggi okusegulira omuntu kitegeeza ki? – Kwekuleka ennyumba nga tewagiggadde omuntu n’ajja n’ayingira buyingizi.
41. Olugero: Akuloga takusse – akuyingiza olubiri.
42. Omwenge gusiriira gutya? – Gwemwenge ogusengejjebwa nga guyiseeko.
43. Akayuukiyuuki akateekebwa mu kyogero ky’omwana omuwala kayitibwa katya? – Akasekera.
44. Enkoko eyitibwa eyaluzira yeeba etya? – Enkoko enjeru.
45. Ku mukono gw’ekkanzu w’esembera batera okulukirawo akantu, kaweebwa linnya ki? – Akadalizo.
Bikuŋŋaanyiziddwa: Kamulegeya Achileo K
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn cjk_Latn